**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

 **Оланiн стрöитöм либö ньöбöм вылö кредитнöй организацияясын гражданаöн босьтöм кредитъяс кузя прöчентъяс мынтöм вылö рöскод юкöн вештöм вылö компенсацияöн социальнöй мынтöмъяс сетан пöрадок йылысь**

2008-2012 вояс вылö «Оланін» торъя мога республиканскöй уджтаслöн «Оланін вылö дыр кадся ипотечнöй кредит сетан система сöвмöдöм» уджтасув олöмö пöртöм могысь Коми Республикаса Правительство шуис:

1. Вынсьöдны Оланін стрöитöм либö ньöбöм вылö гражданаöн кредитнöй организацияясын босьтöм кредитъяс кузя прöчентъяс мынтöм вылö рöскод юкöн бергöдöм вылö компенсацияöн социальнöй мынтöмъяс сетан пöрадок содтöдын индöм серти.

Тайö Пöрадокыслöн выныс паськалö Оланін стрöитöм либö ньöбöм вылö кредитъяс сетöм вылö гражданаöн кредитнöй организацияяскöд кырымалöм кредитнöй сёрнитчöмъяслöн 2011 вося тöвшöр тöлысь 1 лунсянь öшым тöлысь 31 лунöдз вына кадколастö.

2. Индыны, мый Коми Республикаса республиканскöй бюджетысь вештыссьö гражданалöн збыль 2/3 рöскод оланін стрöитöм либö ньöбöм вылö кредитнöй организацияясын сетöм кредитъясöн вöдитчöмысь прöчентъяс мынтöм вылö (водзö – социальнöй мынтöмъяс), но оз унджык Россия Федерацияса Шöр банклöн рефинансируйтан 2/3 ставкаысь, лöсялана финансöвöй во вылö Коми Республикаса республиканскöй бюджетысь та вылö индöм сьöм мында, мый артыштöма «2008-2012 вояс вылö «Оланін» торъя мога республиканскöй уджтас йылысь» Коми Республикаса Оланпас серти тайö могъяс вылö.

Социальнöй мынтöм ыдждаыс тöдмавсьö прöчент ставкаысь, мый индöма кредитнöй организацияöн кредитнöй сёрнитчöм кырымалiгöн кредитöн вöдитчöмысь, да выль пöв артавсьö сэк, кор кредитöн вöдитчöмысь кредитнöй организация вежö прöчентнöй ставкасö либö вежсьö Россия Федерацияса Шöр банклöн рефинансируйтан ставкаыс.

3. Урчитны Коми Республикаса экономика сöвмöдан министерствоöс гражданалы социальнöй мынтöмъяс сетöм кузя удж котыртысьöн.

4. Коми Республикаса сьöм овмöс министерстволы быд во öчереднöй финансöвöй во вылö Коми Республикаса республиканскöй бюджет лöсьöдігöн артыштны сьöмсö тайö шуöмлöн 2 пунктын индöм рöскод вылö.

5. Тайö шуöмсö олöмö пöртöм бöрся видзöдны Коми Республикаса Юралысьöс вежысь А.А.Буровлы.

6. Тайö шуöмыс вынсялö сійöс официальнöя йöзöдан лунсянь 10 лун мысти.

Коми Республикаса Юралысь В. Гайзер

Сыктывкар

2011 вося тöвшöр тöлысь 20 лун

1 №

ВЫНСЬÖДÖМА
Коми Республикаса Правительстволöн

2011 во тöвшöр тöлысь 20 лунся 1№-а шуöмöн

(содтöд)

Оланін стрöитöм либö ньöбöм вылö кредитнöй организацияясысь гражданаöн босьтöм кредитъяс кузя прöчентъяс мынтöм вылö рöскод юкöн бергöдöм вылö компенсацияöн социальнöй мынтöмъяс сетан

**ПÖРАДОК**

1. Тайö Пöрадокыс индö Оланiн стрöитöм либö ньöбöм вылö кредитнöй организацияясысь гражданаöн босьтöм кредитъяс кузя прöчентъяс мынтöм вылö рöскод юкöн бергöдöм вылö компенсацияöн Коми Республикаса республиканскöй бюджет тшöт весьтö социальнöй мынтöмъяс сетан механизм (водзö – социальнöй мынтöмъяс).

2. Социальнöй мынтöмъяс вылö право сетсьö гражданалы, кодъяс Коми Республика мутасын оланiн стрöитöм либö ньöбöм вылö сьöм босьтöм могысь 2011 воын тöвшöр тöлысь 1 лунсянь öшым тöлысь 31 лунöдз кырымалiсны кредитнöй организациякöд кредитнöй сёрнитчöм (водзö – кредитнöй сёрнитчöм) да лыддьыссьöны индöм ногöн 2005 вося рака тöлысь 1 лунöдз оланiн бурмöдöмын судзсьытöмöн да сулалöны учёт вылын либö Россия Федерацияса оланін кодексöн индöм пöрадок серти 2005 вося рака тöлысь 1 лун бöрын лыддьыссьöны олан жыръясын судзсьытöмöн, мый сетсьö социальнöй кöртым сёрнитчöмъяс кузя, да сулалöны учёт вылын кыдзи социальнöй кöртым сёрнитчöмъяс кузя олан жыръясын нуждайтысьяс, либö «Оланін стрöитöм либö ньöбöм вылö социальнöй мынтöмъяс йылысь» Коми Республикаса Оланпаслöн 1 статьяса 1 пункт серти олан условиеяс бурмöдöм могысь оланін стрöитöм либö ньöбöм вылö субсидия (социальнöй мынтöмъяс) босьтöм вылö сулалöны учёт вылын.

Та дырйи социальнöй мынтöмыс сетсьö сэк, кор гражданинлöн шöркодя тöлысьнас чöжöсыс (либö гражданинлöн да мукöд йöзлöн, кодлöн чöжöсыс лыддьыссьö кредит ыджда арталiгöн да кодöс кредитнöй сёрнитчöмын пасйöма созаёмщикöн (водзö – созаёмщикъяс) шöркодя тöлысьнас öтувъя чöжöсыс) лоö 40 сюрс шайтысь оз унджык.

Тöлысся шöркодь чöжöсыс артавсьö гражданинöн (либö созаёмщикъясöн) босьтöм чöжöс йылысь юöръясысь гражданинлы (созаёмщикъяслы) кредит ыдждасö кредитнöй организациялöн лыддян методика серти.

3. Социальнöй мынтöм босьтны кöсйысь гражданин кредитнöй сёрнитчöм кырымалан лунсянь öти воысь оз сёрджык шыöдчö аслас оланiн (регистрация) серти муниципальнöй районлöн (кар кытшлöн) муниципальнöй юкöнса меставывса асвеськöдлан органö (водзö – меставывса асвеськöдлан органъяс) тайö Пöрадок дорö 1 содтöдын индöм форма серти социальнöй мынтöмъяс сетöм йылысь шыöдчöмöн.

Шыöдчöмкöд сетöны татшöм документъяс:

а) кредитнöй сёрнитчöмлысь копия;

б) кредитнöй организациясянь гражданинлы (созаёмщикъяслы) сетан кредит ыдждасö арталігöн гражданинлöн (созаёмщикъяслöн) чöжöс ыджда йылысь справка;

в) документ, мый серти гражданин индöм ногöн сулалö 2005 вося рака тöлысь 1 лунöдз учёт вылын кыдзи оланін условиеяс бурмöдöмын судзсьытöм либö сулалö учёт вылын 2005 вося рака тöлысь 1 лун бöрын кыдзи олан условиеясын судзсьытöм подув серти, мый индöма социальнöй наём сёрнитчöмъяс серти олан жыръясын судзсьытöм гражданаöн лыддьöм могысь Россия Федерацияса оланін кодексöн 51 статьяöн, либö сулалö учёт вылын «Оланін стрöитöм либö ньöбöм вылö социальнöй мынтöмъяс йылысь» Коми Республикаса Оланпаслöн 1 статьяса 1 пункт серти олан условиеяс бурмöдöм могысь оланін стрöитöм либö ньöбöм вылö субсидия (социальнöй мынтöм) босьтöм вылö;

г) олан жыр вылö эмбур право государственнöя пасйöм йылысь эскöдангижöд копия либö законодательстволöн тшöктöмъяс серти пайö босьтöмöн оланін стрöитöмын (сьöм пуктöмын) кырымалöм да пасйöм сёрнитчöм копия (ас керка стрöитысьяс кындзи).

Лоöны кö индöм шыöдчöмын пасйöмторъясын вежсьöмъяс либö кредитнöй сёрнитчöмлöн условиеясö пыртсьöны вежсьöмъяс, социальнöй мынтöмъяс босьтысь гражданинлы колö тöдмöдны аслас оланiн (регистрация) серти меставывса асвеськöдлан органсö индöм вежсьöмъяс йылысь гижöмöн.

Гражданин вермас социальнöй мынтöмъясысь öткажитчыны, ассьыс решение помкасö та дырйи висьтавтöг.

4. Меставывса асвеськöдлан органъяс «Россия Федерацияса гражданалы, кодъяслöн эм право босьтны оланін ньöбöм либö стрöитöм вылö субсидияяс (социальнöй мынтöмъяс), государствосянь отсöг юкöнын Коми Республикаын меставывса асвеськöдлан органъяслы торъя государственнöй полномочиеяс сетöм йылысь» Коми Республикаса Оланпас серти примитöны видлалöм вылö гражданинлысь шыöдчöм да социальнöй мынтöмъяс вылö тайö Пöрадокса 3 пунктын индöм документъяс (водзö –документъяс), видлалöны найöс.

5. Меставывса асвеськöдлан органъяс мöдöдöны шыöдчöм да документ копияяс Коми Республикаса экономика сöвмöдан министерствоö гражданинлы тöлысь бöрын локтан тöлысся 10-öд лунöдз быдтöлысся социальнöй мынтöмъяс сетöм йылысь решение примитöм вылö.

6. Меставывса асвеськöдлан органъясöн социальнöй мынтöмъяс босьтысь гражданалысь сетöм шыöдчöмъяс да документъяс тайö Пöрадокса корöмъяслы лöсялöмсö видлалö Коми Республикаса республиканскöй бюджетысь социальнöй мынтöмъяс босьтöм вылö шыöдчöм сетысь гражданалысь документъяс видлалан комиссия, кодöс котыртöма Коми Республикаса экономика сöвмöдан министерство бердын (водзö – Комиссия).

Гражданалöн шыöдчöмъяслысь да документъяслысь копияяссö видлалö Комиссия Коми Республикаса экономика сöвмöдан министерствоö налöн воан лунсянь куим тöлысьысь оз дырджык.

Сетöм шыöдчöм да документ копияяс видлалан кывкöртöдъяс серти Комиссия сетö гражданинлы социальнöй мынтöмъяс сетны позянлун (позьтöмлун) йылысь либö гражданинöн сетöм юöръяс стöчмöдны коланлун йылысь помшуöм. Комиссиялöн помшуöм оформитсьö сёрнигижöдöн.

Коми Республикаса экономика сöвмöдан министерство Комиссиялöн помшуöм, а сідзжö гражданинлöн шыöдчöм да документ копияяс подув вылын примитö гражданинлы социальнöй мынтöмъяс сетöм (сетны öткажитöм) йылысь либö гражданинöн сетöм юöръяс стöчмöдны коланлун йылысь решение.

Решение примитан лунсянь вит уджалан лунöн Коми Республикаса экономика сöвмöдан министерство мöдöдö гражданинлы сы серти решение примитöм йылысь гижöмöн уведомление да примитöм решение йылысь юöръяс Коми Республикаын меставывса асвеськöдлан органъясö, кодъяс нуöдöны социальнöй мынтöмъяс босьтöм вылö гражданалысь списокъяс.

Гражданинлы социальнöй мынтöмъяс сетны позьтöмлун йылысь Комиссиялöн помшуöм да гражданинлы социальнöй мынтöмъяс сетöмын öткажитöм йылысь Коми Республикаса экономика сöвмöдан министерстволöн решение примитсьöны сэк, кор эмöсь татшöм подувъяс:

1) оланiн стрöитöм либö ньöбöм вылö кредитнöй организацияын босьтöм кредит абу торъя мог вылö видзöм;

2) социальнöй мынтöмъяс босьтöм вылö документъяс урчитöм кад торкалöмöн сетöм;

3) социальнöй мынтöмъяс босьтöм вылö сетöм документъясын абу збыль юöр аддзöм. Кор колö урчитны гражданинлöн сетöм юöрлысь збыльлунсö, Комиссия прöверитö, лöсялö-ö индöм юöрыс збыльлуныслы, органъясö да организацияясö запросъяс мöдöдöмöн, кодъяслöн эм колана юöрыс;

4) социальнöй мынтöмъяс босьтöм вылö документъяс мортöн сетöм, кодлöн абу социальнöй мынтöм вылö правоыс тайö Пöрадок серти.

Гражданинöн сетöм юöр стöчмöдны коланлун йылысь помшуöм да гражданинöн сетöм юöр стöчмöдны коланлун йылысь Коми Республикаса экономика сöвмöдан министерстволöн решение примитсьö сэки, кор гражданин сетö оз став документсö, медым босьтны социальнöй мынтöмъяс, мый артыштöма тайö Пöрадоклöн 3 пунктöн.

Гражданинлöн, код серти примитöма юöр стöчмöдны коланлун йылысь решение, аддзöм тырмытöмторъяссö бырöдöм бöрын эм право сы серти примитöм решение йылысь гижöмöн уведомление мöдöдан кадпассянь квайт тöлысьысь оз сёрджык выльысь шыöдчыны социальнöй мынтöмъяс сетöм йылысь шыöдчöмöн документъяс пуктöмöн, мый артыштöма тайö Пöрадоклöн 3 пунктöн.

7. Социальнöй мынтöмъяс арталöм могысь Коми Республикаса экономика сöвмöдан министерство Коми Республикаса сьöм овмöс министерствокöд сёрнитчöмöн кырымалö кредитнöй организацияяскöд да организацияяскöд, кодъяс рефинансируйтöны да сопровождайтöны закладнöйяс (водзö – ипотечнöй организация), сёрнитчöмъяс.

Коми Республикаса экономика сöвмöдан министерство гражданинлы социальнöй мынтöмъяс сетöм йылысь решение примитан лунсянь дас уджалан лун чöжöн мöдöдö кредит сетысь кредитнöй организацияясö гражданалысь лыддьöг, кодъяс серти примитöма положительнöй решение (водзö – граждана лыддьöг), медым вöчны рöштшöт гражданалы прöчентъяс серти.

Сэк, кор кредит сетысь кредитнöй организация сетö закладнöйяс кузя правосö ипотечнöй организацияö, гражданалöн лыддьöг мöдöдсьö лöсялана ипотечнöй организацияö.

Коми Республикаса экономика сöвмöдан министерство вынсьöдö социальнöй мынтöмъяслысь ыдждасö кредитнöй да ипотечнöй организацияяссянь лöсялана рöштшöт воан лунсянь дас уджалан лунöн.

8. Социальнöй мынтöмъяс сетöм вылö рöскодсö сьöмöн могмöдö Коми Республикаса сьöм овмöс министерство Коми Республикаса экономика сöвмöдан министерстволы Коми Республикаса республиканскöй бюджетлöн своднöй бюджетнöй роспись да Коми Республикаса республиканскöй бюджетлöн кассöвöй план серти бюджетнöй обязательствояслöн урчитöм лимитъяс мында.

Коми Республикаса республиканскöй бюджетлысь сьöм Коми Республикаса экономика сöвмöдан министерстволöн лицевöй тшöт вылысь, мый восьтöма Коми Республикаса сьöм овмöс министерствоын, вуджöдсьö гражданалöн тшöтъяс вылö, мый восьтöмаöсь кредитнöй организацияясын, рöскод мынтöм вылö заявка, а сідзжö тайö Пöрадок дорö 2 содтöдын индöм форма серти социальнöй мынтöмъяс ыджда арталöм подув вылын. Рöскод мынтöм вылö заявкаяс сетö Коми Республикаса экономика сöвмöдан министерство индöм министерствоöн социальнöй мынтöмлысь ыджда рöштшöт вынсьöдан лунсянь вит уджалан лунöн.

9. Кредитсö абу колана мог вылö видзöм дырйи гражданинлы сетöм став социальнöй мынтöмлысь став сьöмыс законодательствоöн индöм ногöн бергöдсьö Коми Республикаса республиканскöй бюджетö.

10. Социальнöй мынтöмъяс оз сетсьыны прöчентъяс мынтöм кузя рöскод юкöн вылö, мый арталöма да мынтöма гражданаöн нюжöдöм срока кредитнöй уджйöз кузя.

Оланiн стрöитöм либö ньöбöм вылö

кредитнöй организацияясысь

гражданаöн босьтöм кредитъяс кузя

прöчент мынтöм вылö рöскод юкöн

бергöдöм вылö компенсацияöн

 социальнöй мынтöмъяс

сетан пöрадок дорö

1 СОДТÖД

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(меставывса асвеськöдлан органлöн ним)

гражданинсянь\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ним, вич, ов)

кодi олö инпас серти:\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

паспорт серия\_\_\_\_\_\_\_\_\_\_\_ № \_\_\_\_\_\_\_\_\_\_\_\_\_\_\_\_

сетöма\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

(кодi да кор сетöма документсö)

Чужан кадпас\_\_\_\_\_\_\_\_\_\_ ВМП\_\_\_\_\_\_\_\_\_\_\_\_\_\_\_.

ПФР страхöвöй эскöдангижöдлöн номер (военнослужащöйяслы – эскöданпас номер)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Йитчöм вылö телефонъяс \_\_\_\_\_\_\_\_\_\_\_\_\_\_\_\_\_\_\_\_.

Оланiн стрöитöм либö ньöбöм вылö кредитнöй организацияясысь гражданаöн босьтöм кредитъяс кузя прöчентъяс мынтöм вылö рöскод юкöн бергöдöм вылö социальнöй мынтöмъяс сетöм йылысь

**ШЫÖДЧÖМ**

Кора сетны меным оланiн стрöитöм (ньöбöм) вылö меöн босьтöм кредит кузя прöчентъяс мынтöм вылö рöскод юкöн бергöдöм вылö компенсацияöн социальнöй мынтöмъяс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кредитнöй организация ним)

\_\_\_\_\_\_\_\_\_\_\_ "\_\_\_\_" лунся \_\_\_№-а кредитнöй сёрнитчöм серти\_\_\_\_ во кежлö.

Прöчент мынтöм вылö рöскод юкöн бергöдöм вылö компенсацияöн социальнöй мынтöм мында кора вуджöдны \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кредитнöй организация ним)

менам\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ №-а тшöт вылö.

Тöдмавсяс кö, мый сьöмсö видзöма абу колана могöн, кöсйыся бергöдны меным сетöм став социальнöй мынтöм мындасö Коми Республикаса республиканскöй бюджетö.

Оланін стрöитöм либö ньöбöм вылö кредитнöй организацияясын гражданаöн босьтöм кредитъяс кузя прöчентъяс мынтöм вылö рöскод юкöн бергöдöм вылö компенсацияöн социальнöй мынтöмъяс сетан пöрадокöн, мый вынсьöдöма Коми Республикаса Правительстволöн 2011 во\_\_\_\_\_\_\_ лунся \_\_\_\_\_ №-а шуöмöн, тöдмаси.

Тайö шыöдчöм дорö пукта:

1) кредитнöй сёрнитчöмлысь копиясö \_\_\_\_\_ лист вылын;

2) кредитнöй организациясянь гражданинлы (созаёмщикъяслы) сетан кредит ыдждасö арталігöн гражданинлöн (созаёмщикъяслöн) чöжöс ыджда йылысь \_\_\_\_\_ лист вылын справка;

3) документ, мый серти гражданин индöм ногöн сулалö 2005 вося рака тöлысь 1 лунöдз учёт вылын кыдзи олан условиеяс бурмöдöмын судзсьытöм либö сулалö учёт вылын 2005 вося рака тöлысь 1 лун бöрын кыдзи олан условиеясын судзсьытöм подувъяс серти, мый индöма социальнöй наём сёрнитчöмъяс серти олан жыръясын судзсьытöм гражданаöн лыддьöм могысь Россия Федерацияса оланін кодексöн 51 статьяöн, либö сулалö учёт вылын «Оланін стрöитöм либö ньöбöм вылö социальнöй мынтöмъяс йылысь» Коми Республикаса Оланпаслöн 1 статьяса 1 пункт серти олан условиеяс бурмöдöм могысь оланін стрöитöм либö ньöбöм вылö субсидияяс (социальнöй мынтöмъяс) босьтöм вылö;

4) олан жыр вылö эмбур право государственнöя пасйöм йылысь эскöдангижöд копия либö законодательстволöн тшöктöмъяс серти пайö босьтöмöн оланін стрöитöмын (сьöм пуктöмын) кырымалöм да пасйöм сёрнитчöм копия (ас керка стрöитысьяс кындзи).

Ме сöглас, медым уполномочитöм орган колана дырйи прöверитас юöр, мый сетöма тайö шыöдчöмын да мый пасйöма тайö документъясын.

Шыöдчöмсö лöсьöдöма 20\_\_\_во \_\_\_\_\_\_\_\_\_\_\_\_\_\_\_\_\_\_ "\_\_\_\_ " лунö

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (кырымпас) (кырымпас расшифруйтöм)

Оланiн стрöитöм либö ньöбöм вылö кредитнöй организацияясысь

гражданаöн босьтöм кредитъяс кузя прöчентъяс мынтöм вылö рöскод юкöн

бергöдöм вылö компенсацияöн социальнöй мынтöмъяс

сетан пöрадок дорö

2 СОДТÖД

Кредитнöй организацияясын оланiн стрöитöм либö ньöбöм вылö гражданаöн

босьтöм кредитъяс кузя прöчентъяс мынтöм вылö рöскод юкöн бергöдöм вылö социальнöй мынтöмъяс

РÖШТШÖТ

Рöштшöт кад:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Д/в № | Кредит-нöй сёрнит-чöмлöн номер да кадпас | Ньöбан-вузалан сёрнитчöм-лöн (пайöн стрöитчö-мын (инвести-руйтöмын) участвуй-тöм) кадпас, ньöбан оланiнлöн инпас | Заём-щиклöн ов, ним, вич | Кредит серти сьöм сетан кадпас | Кредит-нöй сёрнит-чöм серти кредит бергöдан кадпас | Сетан кредит мында (шайт) | Воддза тöлы-сьын опера-ция кадпас | Öнія тöлы-сьын опера-ция кадпас | Ссуда серти уджйöз коляс (шайт), ставыс  | Медшöр уджйöз кузя нюжö-дöм срока уджйöз | Прö-чентъ-яс кузя нюжö-дöм срока уджйöз | Кредит-нöй сёрнит-чöм серти прö-чентнöй ставка (%) | Коми Респуб-ликаса респуб-ликан-скöй бюдже-тысь бергö-дöм вылö прö-чент-нöй ставка (%) | Креди-тöн вöдит-чöмын лун лыд | Коми Респуб-ликаса респуб-ликанскöй бюдже-тысь социаль-нöй мынтöм (10 гр.х 14 гр.: 100 х 15 гр. : öнія волöн календар-нöй лун лыд) (шайт) |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
|  |  |  |  |  |  |  |  |  |  |  |  |  |  |  |  |

(Рöштшöт вöсна кывкутысь уполномочитöм мортлöн ов, ним, вич, чин, кырымпас)

Вуджöдiс Кузнецова Н.А., 14 667 пас